stanford-oval/wikipedia huggingface dataset:
สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
นักแสดงและตัวละคร > นักแสดงรับเชิญ

เพอร์นิลลา ออกัส เป็น ฉมี สกายวอล์คเกอร์
บ็อบ เบอร์เก็น เป็น ลามา ซู
อาร์ท บัทเลอร์ เป็น กัปตันแอ็คบาร์
โฟล ดี เร เป็น โจคัสตา นู
เดฟ เฟนนอย เป็น พอง เครลล์
มาร์ค แฮมิลล์ เป็น ดาร์ธ เบน
แอนดรูว์ คิชิโน เป็น ซอว์ เกอร์เรร่า
เลียม นีสัน เป็น ไควกอน จินน์
ไซมอน เพกก์ เป็น เด็งการ์
แคธ ซูชี เป็น มอน มอธมา
จอร์จ เทเค เป็น ล็อก เดิร์ด
เดวิด เทนนันต์ เป็น ฮูแยง
เซธ กรีน เป็น โทโด 360
แกรี แอนโทนีย์ วิลเลียมส์ เป็น ริฟฟ์ แทมสัน
อดัม แม็คอาเธอร์ เป็น เจ้าชายลี-ชาร์
ลอยด์ เชอร์ เป็น พระบิดา
เคิร์ก ธอร์นตัน เป็น ราชาซันเจย์ แรช
แบรี เดนเนน เป็น ราชาแรมซิส เดนดัป
พอล นากาอูจิ เป็น ไซโฟดิแอส
รอน เพิร์ลแมน เป็น กา นัค
วิท เฮิร์ทฟอร์ด เป็น นายร้อยคอร์กี ครีซ
เกร็ก พรูพส์ เป็น ทาล เมอร์ริก
ไมเคิล ยอร์ก เป็น ดร. นูโว วินดี
แคม คลาร์ก เป็น โอเมอร์
เดวิด เคย์ เป็น นายพลแทนดิน
เรย์ สตีเวนสัน เป็น การ์ แซกซัน
คารี วอลเกรน เป็น เลททา เทอร์มอนด์
จอร์จ โค เป็น ที วัตต์ คา
วิกเตอร์ แบรนดท์ เป็น ผู้ดูแลอากรัสส์
เกร็ก เอลลิส เป็น เทิร์ก ฟอลโซ
วาเนสซา มาร์แชล เป็น รูก แคสท์
อัล โรดริโก เป็น ควินแลน วอส
นิก เจมสัน เป็น ดาร์ทส์ ดี'นาร์
บ็อบบี มอยนิแฮน เป็น พินตู ซัน-เอล
คริส เอดเจอร์ลี เป็น อีท คอธ
เจมส์ คอฟแมน เป็น เจย์โบ ฮูด
เควิน ธอมส์ เป็น ดาร์
การเผยแพร่

มีการเผยแพร่การ์ตูนออนไลน์ควบคู่ไปกับแอนิเมชันชุดนี้ เพื่อเล่าเรื่องราวเล็ก ๆ น้อย ๆ ระหว่างตอนต่าง ๆ
การเผยแพร่ > การออกอากาศ

เมื่อวันที่ 31 สิงหาคม ค.ศ. 2008 มีการฉายตัวอย่าง เดอะ โคลน วอร์ส ทางการ์ตูนเน็ตเวิร์ค[ต้องการอ้างอิง] แอนิเมชันชุดนี้ออกอากาศตอนแรกในวันที่ 3 ตุลาคม ค.ศ. 2008 เวลา 21.00 น. ตามเวลาสหรัฐอเมริกา ทางการ์ตูนเน็ตเวิร์ค โดยฉายในอัตราส่วนภาพ 16:9 (1.77:1) โดยตัดจากอัตราส่วนภาพดั้งเดิม ที่ 2.35:1 (ดังที่เห็นในการฉายภาพยนตร์ UK Sky Premiere) รายการนี้เริ่มออกอากาศในช่วงบล็อก Adult Swim (ช่องที่มีผู้ชมหลักเป็นผู้ใหญ่) ในวันที่ 14 มีนาคม ค.ศ. 2009 ทำให้แอนิเมชันชุดนี้เป็นแอนิเมชันชุดบนการ์ตูนเน็ตเวิร์คเรื่องแรกที่ออกอากาศพร้อมกันทั้งบนการ์ตูนเน็ตเวิร์คและ Adult Swim แอนิเมชันชุดนี้ยังออกอากาศตั้งแต่วันที่ 15 มกราคม ถึง 26 มีนาคม ค.ศ. 2009 ทางช่อง TNT ทำให้เป็นแอนิเมชันรูปแบบแรกที่ออกอากาศทางช่องนั้นในรอบกว่าทศวรรษ
รายการนี้เข้าสู่การเผยแพร่นอกเครือข่าย (Off-network Syndication) ในปี ค.ศ. 2012 และในฤดูใบไม้ร่วงของปีนั้น Trifecta Entertainment & Media ได้นำรายการดังกล่าวเข้าสู่การเผยแพร่แบบมีข้อแลกเปลี่ยน (Barter Syndication) ในช่วงสุดสัปดาห์ รายการนี้ออกอากาศทางบริษัทในเครือหลายแห่งของ Independent Stations รวมถึงบริษัทในเครือของ Fox MyNetworkTV และเดอะซีดับเบิลยู (บริการ CW Plus ของเครือข่ายนี้ยังดำเนินรายการนี้อีกด้วย โดยเป็นส่วนหนึ่งของกำหนดการระดับประเทศ) รายการนี้ถูกนำออกจากการออกอากาศในการเผยแพร่นอกเครือข่ายตั้งแต่ฤดูใบไม้ร่วงปี ค.ศ. 2013 เนื่องจากมีต้นทุนต่ำและไม่มีการต่ออายุสำหรับซีซัน 2 ในซีซันทีวีปี ค.ศ. 2013-2014 เนื่องจากดิสนีย์เข้าซื้อกิจการลูคัสฟิล์มเสร็จสมบูรณ์ในเดือนธันวาคม ค.ศ. 2012
เมื่อวันที่ 11 มีนาคม ค.ศ. 2013 มีการประกาศว่า เดอะ โคลน วอร์ส จะ "ปิดฉาก" เพื่อมุ่งเน้นไปที่ สตาร์ วอร์ส  ไตรภาคต่อ และแอนิเมชันชุดใหม่ สตาร์ วอร์ส เรเบลส์  เมื่อวันที่ 13 กุมภาพันธ์ ค.ศ. 2014 เน็ตฟลิกซ์ประกาศว่าทางเน็ตฟลิกซ์จะเริ่มจำหน่ายแอนิเมชันชุดทางโทรทัศน์ทั้งเรื่องในสหรัฐอเมริกา เริ่มตั้งแต่วันที่ 7 มีนาคม ค.ศ. 2014 เป็นต้นไป รวมถึงผลงานการตัดต่อของผู้กำกับที่ยังไม่ได้เผยแพร่ก่อนหน้านี้ และซีซันใหม่ที่ยังไม่ได้ออกอากาศก่อนหน้านี้ในชื่อ "The Lost Missions" แอนิเมชันชุดนี้ยังมีวางจำหน่ายในร้านวิดีโอดิจิทัล เช่น ไอทูนส์ ในช่วงกลางปี ​​ค.ศ. 2014 แอนิเมชันชุดนี้ฉบับเน็ตฟลิกซ์รวมถึงฉบับบลูเรย์ มีการเพิ่มเวอร์ชันของบางตอนที่มีเนื้อหาที่ถูกเซ็นเซอร์ก่อนหน้านี้ การแก้ไขที่เป็นที่รู้จักมากที่สุดอย่างหนึ่งคือการถอดตัวละครเวนเทรสที่กำลังจูบโคลนหลังจากที่เธอแทงด้วยกระบี่แสงออกไป
รายการนี้ถูกลบออกจากเน็ตฟลิกซ์ เมื่อวันที่ 7 เมษายน ค.ศ. 2019 โดยสำหรับซีซันสุดท้ายนั้น ตอนที่เหลือของซีซันนี้มีให้ชมเฉพาะบนดิสนีย์+ เท่านั้น ตอนแรกของซีซัน 7 เปิดตัวเมื่อวันที่ 21 กุมภาพันธ์ ค.ศ. 2020 โดยตอนสุดท้ายจะออกในวันที่ 4 พฤษภาคมของปีเดียวกัน
การเผยแพร่ > โฮมมีเดีย

| ชื่อ ดีวีดี/บลูเรย์  | ภูมิภาค 1  | ภูมิภาค 2  | ภูมิภาค 4   |
| --- | --- | --- | --- |
| A Galaxy Divided (ดีวีดี เท่านั้น)  | 24 มีนาคม ค.ศ. 2009  | 24 มีนาคม ค.ศ. 2009  | 1 กรกฎาคม ค.ศ. 2009  |
| Clone Commandos (ดีวีดี เท่านั้น)  | 15 กันยายน ค.ศ. 2009  | 15 กันยายน ค.ศ. 2009  | 23 กันยายน ค.ศ. 2009  |
| ซีซัน 1 (ดีวีดี และบลูเรย์)  | 3 พฤศจิกายน ค.ศ. 2009  | 16 พฤศจิกายน ค.ศ. 2009  | 18 พฤศจิกายน ค.ศ. 2009  |
| Senate Murders (ดีวีดี เท่านั้น)  | 19 มีนาคม ค.ศ. 2010  | 13 มีนาคม ค.ศ. 2010  | 25 มีนาคม ค.ศ. 2010  |
| ซีซัน 2 (ดีวีดี และบลูเรย์)  | 26 ตุลาคม ค.ศ. 2010  | 15 พฤศจิกายน ค.ศ. 2010  | 10 พฤศจิกายน ค.ศ. 2010  |
| Heroes on Both Sides (ดีวีดี เท่านั้น)  | 19 พฤศจิกายน ค.ศ. 2010  | 20 พฤศจิกายน ค.ศ. 2010  | 21 พฤศจิกายน ค.ศ. 2010  |
| Pursuit of Peace (ดีวีดี เท่านั้น)  | 3 ธันวาคม ค.ศ. 2010  | 4 ธันวาคม ค.ศ. 2010  | 5 ธันวาคม ค.ศ. 2010  |
| ซีซัน 3 (ดีวีดี และบลูเรย์)  | 18 ตุลาคม ค.ศ. 2011  | 17 ตุลาคม ค.ศ. 2011  | 19 ตุลาคม ค.ศ. 2011  |
| Darth Maul Returns (ดีวีดี เท่านั้น)  | 11 กันยายน ค.ศ. 2012  | ไม่มีข้อมูล  | ไม่มีข้อมูล  |
| ซีซัน 4 (ดีวีดี และบลูเรย์)  | 23 ตุลาคม ค.ศ. 2012  | 22 ตุลาคม ค.ศ. 2012  | 31 ตุลาคม ค.ศ. 2012  |
| ซีซัน 5 (ดีวีดี และบลูเรย์)  | 15 ตุลาคม ค.ศ. 2013  | 14 ตุลาคม ค.ศ. 2013  | 30 ตุลาคม ค.ศ. 2013  |
| ชุดซีซัน 1–5 (ดีวีดี และบลูเรย์)  | 15 ตุลาคม ค.ศ. 2013  | 14 ตุลาคม ค.ศ. 2013  | 13 พฤศจิกายน ค.ศ. 2013  |
| ซีซัน 6 (ดีวีดี และบลูเรย์)  | 11 พฤศจิกายน ค.ศ. 2014  | 20 พฤศจิกายน ค.ศ. 2014  | 29 เมษายน ค.ศ. 2015  |
วอร์เนอร์บราเธอร์ส โฮมเอนเตอร์เทนเมนต์จัดจำหน่ายวิดีโอดิสก์สำหรับ 5 ซีซันแรก ในขณะที่วอลท์ดิสนีย์สตูดิโอ โฮมเอ็นเตอร์เทนเมนต์เป็นผู้จัดจำหน่ายวิดีโอดิสก์ของซีซัน 6 ในชื่อ Star Wars: The Clone Wars – The Lost Missions
นอกเหนือจากชุดวิดีโอดิสก์รายซีซันแล้ว ยังมีดีวีดีชุดพิเศษสามชุดซึ่งแต่ละชุดประกอบด้วย สี่ตอนจากซีซันใดซีซันหนึ่งซึ่งสะท้อนถึงโครงเรื่องหรือธีมบางอย่าง:
A Galaxy Divided ซึ่งเป็นดีวีดีชุดแรกของแอนิเมชันชุดนี้ โดยมีสี่ตอนในซีซัน 1 ("Ambush", "Shadow of Malevolence", "Destroy Malevolence", "Downfall of a Droid")
Clone Commandos ชุดดีวีดีอีกชุดหนึ่งซึ่งมีตอนที่ 5 "Rookies" และตอนที่ 19 ถึง 21 ("Storm over Ryloth", "Innocents of Ryloth" และ "Liberty on Ryloth")
Senate Murders ดีวีดีจากซีซัน 2 ตอน Senate Murders
Heroes on Both Sides ดีวีดีจากซีซัน 3 ตอน Heroes on Both Sides
Pursuit of Peace ดีวีดีจากซีซัน 3 ตอน Pursuit of Peace
Darth Maul Returns ซึ่งเป็นผลงานการตัดต่อของผู้กำกับในรูปแบบตอนยาวที่เป็นตัดต่อรวมกันของตอนจากซีซัน 4 "Massacre", "Bounty", "Brothers" และ "Revenge" และมีจำหน่ายเฉพาะที่ทาร์เก็ตเท่านั้นในตอนแรก
การตอบรับ > การวิพากษ์วิจารณ์

| ซีซัน | รอตเทนโทเมโทส์ | เมทาคริติก |
| --- | --- | --- |
| ฉบับภาพยนตร์ | 18% (171 บทความ) | 35 (30 บทความ)  |
| 1 | 69% (16 บทความ) | 64 (9 บทความ) |
2: TBD
| 3 | 100% (5 บทความ) | TBD |
4: TBD
| 5 | 100% (5 บทความ) | TBD |
| 6 | 100% (12 บทความ) | TBD |
| 7 | 100% (36 บทความ) | TBD |
สตาร์ วอร์ส: เดอะ โคลน วอร์ส ฉบับภาพยนตร์ที่ทำหน้าที่เป็นรอบปฐมทัศน์ของแอนิเมชันชุดนี้นั้นถูกวิจารณ์ทางด้านลบโดยนักวิจารณ์ สตาร์ วอร์ส: เดอะ โคลน วอร์ส ฉบับแอนิเมชันชุดเริ่มต้นด้วยการวิจารณ์เชิงบวกโดยทั่วไปในตอนแรกและเมื่อเวลาผ่านไป แอนิเมชันชุดนี้ได้รับเสียงสรรเสริญจากบท ความลึกซึ้งทางอารมณ์ การขยายเรื่องราวในจักรวาล และการพากษ์ ในวันที่ 11 กรกฎาคม ค.ศ. 2008 นักวิจารณ์ละครโทรทัศน์ได้รับชมตอนที่เสร็จสมบูรณ์แล้วตอนหนึ่งของแอนิเมชันชุดนี้ โดยเดอะ ฮอลลีวูด รีพอร์เตอร์กล่าวว่า "น่าจะเป็นแอนิเมชันชุดทางโทรทัศน์ที่มีภาพถ่ายสมจริงมากที่สุดเท่าที่เคยผลิตมา"
การตอบรับ > การวิพากษ์วิจารณ์ > ซีซัน 1

บนเว็บไซต์รอตเทนโทเมโทส์นั้น ซีซันแรกได้รับคะแนนความนิยม 69% ยึดจากบทวิจารณ์จากนักวิจารณ์ 16 บทความ โดยมีคะแนนเฉลี่ยอยู่ที่ 5.70/10 ความเห็นร่วมกันของนักวิจารณ์บนเว็บไซต์นั้นระบุไว้ว่า "ด้วยความบันเทิงในซีซันแรก สตาร์ วอร์ส: เดอะ โคลน วอร์ส เปิดบทที่สนุกและเหมาะสำหรับเด็ก ในตำนานของแฟรนไชส์ที่กว้างใหญ่" สำหรับเมทาคริติก ซีซันแรกมีคะแนนเฉลี่ยเมื่อถ่วงน้ำหนักแล้วอยู่ที่ 64 จาก 100 ยึดตามบทวิจารณ์จากนักวิจารณ์ 9 รายการซึ่งระบุว่า "บทวิจารณ์โดยทั่วไปเป็นที่ชื่นชอบ"
นิตยสารเสลตให้คำวิจารณ์เชิงบวกแก่ซีซันนี้และกล่าวว่า "แอนิเมชันชุดใหม่นี้มีความปรารถนาที่จะไปถึงระดับของเกมเสมือนจริง ทั้งที่มาของเสน่ห์ทางภาพที่ยอดเยี่ยมและเป็นกุญแจเบิกทางสู่ความว่างเปล่า ซึ่งน่าเบื่อเกินกว่าจะทนได้"
มอรีน ไรอันจาก Chicago Tribune ยกย่องความซับซ้อนในระดับที่ "พอรับได้" ของซีซันนี้ แต่วิพากษ์วิจารณ์โครงเรื่องแบบ "ไบแซนไทน์" และขาดความมีมิติของตัวละคร โดยเรียกผลที่ตามมาว่า "น่ารำคาญหรือน่าเบื่อ"
ในปี ค.ศ. 2009 ไอจีเอ็นยกให้ เดอะ โคลน วอร์ส เป็นแอนิเมชันชุดที่ดีที่สุดอันดับที่ 89 โดยยกย่องเป็นพิเศษว่าตอน "Rookies", "Cloak of Darkness" และ "Lair of Grievous" มีโครงเรื่องที่ดีที่สุดในจักวาลขยายของ สตาร์ วอร์ส
การตอบรับ > การวิพากษ์วิจารณ์ > ซีซัน 3

บนเว็บไซต์รอตเทนโทเมโทส์นั้น ซีซันที่สามได้รับคะแนนความนิยม 100% ยึดจากบทวิจารณ์จากนักวิจารณ์ 5 บทความ โดยมีคะแนนเฉลี่ยอยู่ที่ 8/10
การตอบรับ > การวิพากษ์วิจารณ์ > ซีซัน 5

บนเว็บไซต์รอตเทนโทเมโทส์นั้น ซีซันที่ห้าได้รับคะแนนความนิยม 100% ยึดจากบทวิจารณ์จากนักวิจารณ์ 5 บทความ โดยมีคะแนนเฉลี่ยอยู่ที่ 7.9/10
การตอบรับ > การวิพากษ์วิจารณ์ > ซีซัน 6

บนเว็บไซต์รอตเทนโทเมโทส์นั้น ซีซันที่หกได้รับคะแนนความนิยม 100% ยึดจากบทวิจารณ์จากนักวิจารณ์ 12 บทความ โดยมีคะแนนเฉลี่ยอยู่ที่ 8.90/10 ความเห็นร่วมกันของนักวิจารณ์บนเว็บไซต์นั้นระบุไว้ว่า "การเล่าเรื่องที่ซับซ้อนและการสร้างแอนิเมชันที่มีคุณภาพ ทำให้ซีซันที่หกของ สตาร์ วอร์ส: เดอะ โคลน วอร์ส เป็นการจบที่เหมาะสมอย่างยิ่งกับแอนิเมชันชุดนี้"
การตอบรับ > การวิพากษ์วิจารณ์ > ซีซัน 7

บนเว็บไซต์รอตเทนโทเมโทส์นั้น ซีซันที่เจ็ดได้รับคะแนนความนิยม 100% ยึดจากบทวิจารณ์จากนักวิจารณ์ 36 บทความ โดยมีคะแนนเฉลี่ยอยู่ที่ 7.75/10 ความเห็นร่วมกันของนักวิจารณ์บนเว็บไซต์นั้นระบุไว้ว่า "ด้วยลำดับแอนิเมชันการโลดโผนที่สวยงามและการเล่าเรื่องที่เป็นชั้น ๆ อย่างน่าประทับใจ บทสรุปของ สตาร์ วอร์ส: เดอะ โคลน วอร์ส ยังคงยืดหยัดเป็นหนึ่งในเรื่องราวที่ยอดเยี่ยมที่สุดของ สตาร์ วอร์ส"
การตอบรับ > เรตติ้ง

สตาร์ วอร์ส: เดอะ โคลน วอร์ส กลายเป็นแอนิเมชันชุดที่มีผู้ชมรอบปฐมทัศน์มากที่สุดในประวัติศาสตร์ของช่องการ์ตูนเน็ตเวิร์ค แอนิเมชันชุดนี้มีผู้ชมทั้งหมดเฉลี่ย 4 ล้านคนในการเปิดตัว ตามรายงานของ Nielsen Media Research การ์ตูนเน็ตเวิร์คกล่าวว่าภาคแยกของ สตาร์ วอร์ส นี้ ได้รับการจัดอันดับให้เป็นช่องอันดับหนึ่งในบรรดาเครือข่ายแอนิเมชันหลัก ๆ ทั้งหมด ในช่วงเวลาที่มีผู้ชมทั้งหมด (มีผู้ชมมากที่สุดสำหรับการออกอากาศรอบปฐมทัศน์ในบรรดาแอนิเมชันชุดการ์ตูนดั้งเดิม) เมื่อวันที่ 23 กรกฎาคม ค.ศ. 2010 ที่งานซาน ดิเอโก คอมิกคอน เคร็ก เกลนเดย์ บรรณาธิการของบันทึกสถิติโลกกินเนสส์ได้มอบใบรับรองการ์ตูนละครชุด "แอนิเมชันไซไฟที่มีเรตติ้งสูงสุดในโทรทัศน์ในปัจจุบัน" ให้กับ เดฟ ฟิโลนี ผู้อำนวยการกำกับดูแลของ สตาร์ วอร์ส: เดอะ โคลน วอร์ส, หัวหน้าแผนกซีจี โจ อารอน และผู้ออกแบบตัวละคร คิเลียน พลันเก็ตต์ เทค ไทมส์ กล่าวว่า "ในขณะที่ภาพยนตร์ไตรภาคก่อนของ สตาร์ วอร์ส ล้มเหลวในการทำให้ผู้ชมสนใจตัวละครอย่างอนาคิน สกายวอล์คเกอร์ แต่ เดอะ โคลน วอร์ส นั้นประสบความสำเร็จ" ในช่วงเดือนพฤษภาคม ค.ศ. 2020 หลังจากการเปิดตัวซีซัน 7 บนดิสนีย์+ เดอะ โคลน วอร์ส ก็กลายเป็นรายการต้นฉบับแบบดิจิตัลที่มีการสตรีมมากที่สุดในสหรัฐอเมริกา
สิ่งสืบทอด

แอนิเมชันชุด สตาร์ วอร์ส เรเบลส์ (ค.ศ. 2014-2018) ดำเนินเรื่องต่อจาก เดอะ โคลน วอร์ส โดยดำเนินเรื่องที่เกี่ยวกับตัวละครบางตัวประกอบด้วย อาโซกา, กัปตันเร็กซ์, มอล, และดาร์ธ เวเดอร์ รวมถึงโครงเรื่องที่เกี่ยวกับชาวแมนดาลอร์, โอบีวัน เคโนบี, ฮอนโด โอนากา, และซอว์ เกอร์เรร่า ฟอเรสต์ วิตเทกเกอร์แสดงเป็นเกอร์เรร่าในภาพยนตร์คนแสดง โร้ค วัน (ค.ศ. 2016) บางตัวละครนี้และบางองค์ประกอบยังมีการนำไปใช้ในละครชุดสตรีมมิงแบบคนแสดงของดิสนีย์+ เดอะแมนดาลอเรียน (ค.ศ. 2019-ปัจจุบัน) ซึ่งเดฟ ฟิโลนีเป็นผู้อำนวยการสร้าง นอกจากนี้ยังมีการสร้างภาคแยกจาก เดอะแมนดาลอเรียน ที่ฟิโลนีเป็นผู้ร่วมพัฒนา โดยเป็นซีรีส์คนแสดงที่เกี่ยวกับ อาโซกา
ต่อเนื่องจากบทสรุปของซีซันที่ 7 ซึ่งเป็นซีซันสุดท้ายในเดือนพฤษภาคม ค.ศ. 2020 นั้น มีการประกาศแอนิเมชันภาคต่อซึ่งภาคแยกออกมาชื่อ สตาร์ วอร์ส: ทีมโคตรโคลนมหากาฬ ในเดือนกรกฎาคม ค.ศ. 2020 และฉายรอบปฐมทัศน์ในวันที่ 4 พฤษภาคม ค.ศ. 2021 ในเดือนเมษายน ค.ศ. 2022 มีการเปิดตัวว่าแอนิเมชันชุดรวมเรื่อง ชื่อ เทลส์ ออฟ เดอะ เจได กำลังอยู่ระหว่างการพัฒนา ซีรีส์ได้เปิดตัวอย่างเป็นทางการในเดือนพฤษภาคม ค.ศ. 2022 และมีการฉายรอบปฐมทัศน์ในวันที่ 26 ตุลาคม ค.ศ. 2022
สิ่งสืบทอด > เดอะ โคลน วอร์ส เลกาซี

ในตอนที่มีการประกาศยกเลิกแอนิเมชันชุดนี้ในเดือนมีนาคม ค.ศ. 2013 มีถึง 65 ตอนที่ยังอยู่ภายใต้การพัฒนา 13 ตอนในตอนเหล่านี้นั้นถูกนำมาทำให้เสร็จและกลายเป็นส่วนหนึ่งของ ซีซัน 6: The Lost Missions แต่ก็ยังมีโครงเรื่องบางโครงเรื่องที่ยังไม่ถูกปล่อยตัว ในเดือนกันยายน ค.ศ. 2014 StarWars.com ปล่อยรายละเอียดเกี่ยวกับสามโครงเรื่องจากตอนที่ยังไม่เสร็จ ในปี ค.ศ. 2020 อีก 12 ตอนจากตอนที่ยังไม่เสร็จนั้นถูกทำให้เสร็จและปล่อยออกมาบนดิสนีย์+ เพื่อเป็นส่วนหนึ่งของซีซันที่ 7 และเป็นซีซันสุดท้ายของรายการนี้
สิ่งสืบทอด > วรรณกรรม > ดาร์ธ มอล: ซันออฟดาโธเมียร์

โครงเรื่องจำนวนสี่ตอนเกี่ยวกับมอล ตามต่อจากเหตุการณ์จากซีซัน 5 ตอน "The Lawless" โดยมีรายละเอียดเกี่ยวกับการหลบหนีของเขาจากซิเดียส; มอลสามารถครองกลุ่มอาชญกรรม คริมินัลชาโดว์คอเลกทีฟ และต่อสู้กับดูกู กรีวัส และซิเดียส โครงเรื่องนี้ถูกดัดแปลงเป็นหนังสือการ์ตูนชุดที่มีจำนวนจำกัด มีตอนจำนวนสี่ตอน เรื่อง ดาร์ธ มอล: ซันออฟดาโธเมียร์ ซึ่งเปิดตัวครั้งแรกในเดือนพฤษภาคม ค.ศ. 2014
สิ่งสืบทอด > วรรณกรรม > ดาร์ธ มอล: ซันออฟดาโธเมียร์ > ดาร์ก ดิสซิเพิล

โครงเรื่องจำนวนแปดตอนเกี่ยวกับไนท์ซิสเตอร์ อาซาจ เวนเทรส และเจได ควินแลน วอส ถูกดัดแปลงเป็น ดาร์ก ดิสซิเพิล ซึ่งเป็นนวนิยายโดยคริสที โกลเดน ถูกปล่อยตัวในวันที่ 7 กรกฎาคม ค.ศ. 2015 โดยเรื่องนี้ติดตามเรื่องราวเกี่ยวกับวอสร่วมมือกับเวนเทรสเพื่อหวังจะกำจัดดูกู
สิ่งสืบทอด > วรรณกรรม > สตอรีรีลส์

โครงเรื่องสองโครงเรื่องซึ่งแต่ละโครงเรื่องประกอบด้วยตอนสี่ตอน ถูกปล่อยตัวแบบฟรีบนเว็บไซต์ทางการของ สตาร์ วอร์ส ในรูปแบบของสตอรีบอร์ดแบบเคลื่อนไหว ถึงแม้ว่าจะเป็นเพียงแอนิเมชันที่ยังไม่เสร็จสมบูรณ์ เนื่องด้วยตอนเหล่านั้นผ่านเพียงแค่ช่วงต้นของการสร้าง ทั้งสองโครงเรื่องนี้ได้รับการพากย์เสียงทั้งหมดโดยเหล่านักแสดง
สิ่งสืบทอด > วรรณกรรม > สตอรีรีลส์ > วิกฤติคริสตัลบนดาวยูทาเปา

ในเดือนกันยายน ค.ศ. 2014 ตอนที่ยังไม่เสร็จสี่ตอนได้ถูกปล่อยบนเว็บไซต์ทางการของ สตาร์ วอร์ส โครงเรื่องนี้เกิดขึ้นบนดาวยูทาเปา โดยโอบีวันและอนาคินสืบสวนเรื่องการค้าอาวุธที่เกี่ยวข้องกับฝ่ายแบ่งแยกและไคเบอร์คริสตัล นอกจากนี้ โครงเรื่องนี้ยังแสดงถึงความรู้สึกของอนาคินหลังจากการจากไปของอาโซกา นอกจากนี้โครงเรื่องนี้ยังรวมอยู่ในบลูเรย์ของซีซัน 6
สิ่งสืบทอด > วรรณกรรม > สตอรีรีลส์ > ทีมโคตรโคลนมหากาฬ

สตอรีบอร์ดแบบเคลื่อนไหวที่ยังไม่เสร็จสำหรับ ทีมโคตรโคลนมหากาฬ ซึ่งเป็นโครงเรื่องที่มีจำนวนตอน 4 ตอนนั้น ถูกฉายในงาน Star Wars Celebration ที่จัดที่ แอนะไฮม์ รัฐแคลิฟอร์เนีย ในวันที่ 17 เมษายน ค.ศ. 2015 บทนั้นเขียนโดยเบรนท์ ไฟรด์แมน โดยเป็นโครงเรื่องที่มีสี่ส่วนเกี่ยวกับหน่วยโคลนคอมมานโดที่ฉาวโฉ่วซึ่งมีชื่อว่าแบดแบทช์ โครงเรื่องนี้ถูกปล่อยให้รับชมฟรีบน StarWars.com ไม่นานหลังจากวันที่ 29 เมษายน ค.ศ. 2015 ตอนที่เสร็จสมบูรณ์ถูกฉายเป็นส่วนแรกของซีซัน 7
แหล่งข้อมูลอื่น

สตาร์ วอร์ส: เดอะ โคลน วอร์ส at StarWars.com
เดอะ โคลน วอร์ส เลกาซี at StarWars.com
สตาร์ วอร์ส: เดอะ โคลน วอร์ส at Lucasfilm.com
สตาร์ วอร์ส: เดอะ โคลน วอร์ส ที่บิกการ์ตูนเดตาเบส
สตาร์ วอร์ส: เดอะ โคลน วอร์ส ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2 
ประจำชาติ:  เยอรมนี  สหรัฐ 
อื่น ๆ:  IdRef
ตุ๊กตาหิมะ

ตุ๊กตาหิมะรูปแบบทั่วไป ที่รัฐอินดีแอนา, สหรัฐ
ตุ๊กตาหิมะ (อังกฤษ: Snowman) เป็นประติมากรรรมที่ทำออกมาให้เหมือนมนุษย์หิมะมักสร้างโดยเด็ก ๆ ในช่วงที่มีหิมะตก ส่วนมากตุ๊กตาหิมะจะถูกปั้นเป็นก้อนหิมะกลม ๆ 2-3 ก้อนเรียงต่อกันและตกแต่งด้วยกิ่งไม้, แครอท, และเสื้อผ้า เช่นหมวกหรือผ้าพันคอ
การสร้าง

หิมะนั้นมีหลายรูปแบบนั้นจึงทำให้หิมะบางชนิดนั้นไม่สามารถนำมาปั้นตุ๊กตาหิมะได้ การเลือกหิมะในการปั้นนั้นจะมีวิธีคือเอาหิมะมากำในมือแล้วแบมือออกหากหิมะบ่นกล้ายเป็นผงให้เปลียนที่เนื่องจากหิมะบริเวณนั้นไม่สามารถนำมาปั้นได้ แต่ถ้าหากมันไม่แตกออกจากกันก็ปั่นให้เป็นลูกบอลขนาดเล็ก ๆ และเข็นไปตามพื้นให้มีขนาดใหญ่ขึ้นจำนวนสามก้อนจากนั้นก็วางต่อกันและตกแต่งด้วยอุปกรณ์ต่าง ๆ
หนังสือบาเล่นได้อธิบายลักษณะคร่าวของตุ๊กตาหิมะว่าใส่หมวกสีดำผ้าพันคอสีแดง มีสองตาจมูกทำจากแครอท
ครอบครัวตุ๊กตาหิมะในรัฐไอดาโฮ
ตุ๊กตาหิมะในประเทศฟินแลนด์
ตุ๊กตาหิมะในสหราชอาณาจักร
ตุ๊กตาหิมะในประเทศเยอรมนี
ตุ๊กตาหิมะ2ตัวบริเวณสถานีรถไฟของเมือง แทบี้ประเทศสวีเดน
ประวัติ

เอกสารอ้างอิงที่กล่าวถึงตุ๊กตาหิมะครั้งแรกนั้นในตอนนี้ยังไม่เป็นที่แน่ชัด แต่บ็อบ เอ็คชไตน์ผู้เขียนประวัติและความเป็นมาของต๊กตาหิมะนั้น ได้ทำการศึกษาค้นคว้างานศิลปะของยุโรปในพิพิธภัณฑ์,หอศิลป์และห้องสมุด ซึ่งได้มีการค้นพบเอกสารที่เก่าแก่ที่สุดที่เขาพบคือภาพประกอบจากหนังสือเรื่อง Book of Hours ที่เขียนใน ค.ศ. 1380 ซึ่งพบในหอสมุดแห่งชาติเนเธอร์แลนด์ในกรุงเฮกส่วนภาพของตุ๊กตาหิมะที่เป็นที่รู้จักในช่วงแรกถ่ายโดยช่างภาพชาวเวลส์ใน ค.ศ. 1853 นามว่าแมรี ดิลล์วินซึ่งภาพต้นฉบับอยู่ในคอลเลกชันของหอสมุดแห่งชาติแห่งเวลส์
สถิติโลก

ใน ค.ศ. 2015 มีชายชาวอเมริกันได้สร้างตุ๊กตาหิมะขนาดใหญ่ซึ่งสูง 22 ฟุตและมีฐานกว้าง 12 ฟุตในรัฐวิสคอนซินสหรัฐ
ตุ๊กตาหิมะที่ใหญ่ที่สุดในโลกถูกสร้างขึ้นใน ค.ศ. 2008 ที่เมืองเบเทลรัฐเมน โดยมีความสูง 37.21 เมตรและถูกตั้งชื่อว่าโอลิมเปีย สโนว์เพื่อเป็นเกียรติแก่โอลิมเปีย สโนว์วุฒิสมาชิกสหรัฐฯซึ่งเป็นตัวแทนรัฐเมน
ส่วนตัวที่ใหญ่เป็นอันดับ 2 ถูกสร้างในที่เมืองเบเทลรัฐเมนเช่นกัน โดยถูกสร้างในเดือนกุมภาพันธุ์ ค.ศ. 1999 ได้รับการตั้งชื่อว่า "แอนกัส คิง ออฟเดอะเมาท์เท็น" เพื่อเป็นเกียรติแก่แอนกัส คิงผู้ว่าการรัฐเมนในปัจจุบัน โดยมันมีความสูง 34.62 เมตร และมีน้ำหนักประมาณ 4,080,000 กิโลกรัม
โอลิมเปีย สโนว์ ความสูง 37.21 เมตร
สื่อ

ตุ๊กตาหิมะเป็นที่นิยมมากในช่วงฤดูหนาวและเทศกาลคริสต์มาสดังนั้นจึงได้มีการสร้างการ์ตูนเกี่ยวกับตุ๊กตาหิมะขึ้นเช่น Frosty ซึ่งเป็นตัวการ์ตูนที่ได้รับความนิยมมากซึ่งต่อมาได้ปรับให้เป็นภาพยนตร์และรายการพิเศษทางโทรทัศน์และนอกจากนี้ยังมีอีกหลายตัว เช่นโอลาฟ
สื่อ > รายชื่อตุ๊กตาหิมะที่ปรากฏในสื่อ

Bouli การ์ตูนของฝรั่งเศสเกี่ยวกับการผจญภัยของตุ๊กตาหิมะในสถานที่ที่มีเวตมน์และมนต์ขลัง
Der Schneemann การ์ตูนสั้นในเยอรมนี ค.ศ.1943
Doc McStuffins มีปีศาจตุ๊กตาหิมะที่ชื่อว่า Chilly
อาถรรพ์ตุ๊กตามัจจุราช ภาพยนตร์สยองขวัญ ค.ศ. 1996 ซึ่งเป็นฆาตกรโรคจิตที่กลายเป็นตุ๊กตามนุษย์หิมะ
แจ๊ค ฟร้อสท์ คุณพ่อมนุษย์หิมะ หนัง ค.ศ. 1998 ที่ตายจากอุบัติเหตุรถยนต์และตื่นขึ้นมาใหม่เป็นตุ๊กตาหิมะ
Oswald มีการประกฎตัวละครตุ๊กตาหิมะที่ชื่อว่าจอห์นนีซึ่งทำงานร้านขายไอศกรีม
The Snowman หนังสือภาพของอังกฤษ (1978) โดยเรย์มอนด์ บริกส์และ แอนิเมชั่นใน ค.ศ. 1982 ซึ่งกำกับการแสดงโดยดิแอน แจ็กสันเกี่ยวกับเด็กผู้ชายคนหนึ่งที่สร้างตุ๊กตาหิมะขึ้นและพาเขาไปส่งที่ขั้วโลกเหนือ
Calvin and Hobbes การ์ตูนสัญชาติอเมริกันโดยบิล วัตเตอร์สัน
ฮันส์ คริสเตียน แอนเดอร์เซน ได้แต่งหนังสือเรือง The Snowman
Snowman เรื่องราวสยองขวัญที่แต่งโดยเดนนิส เจอร์เกนเซนเกี่ยวกับเด็กผู้ชายที่ได้รับการกระทบกระเทือนทางจิตจากการถูกขังในตู้แช่แข็งของเนื้อสัตว์
ภาพยนตร์แอนิเมชั่นชื่อเรื่องว่า Frozen ของดีสนีย์มีการปรากฏตัวของโอลาฟตุ๊กตาหิมะที่อยากสัมผัสกับฤดูร้อน
หนังเรื่องนี้ได้มีการแต่งเพลงที่เกี่ยวกับการสร้างมนุษย์หิมะชื่อเพลงว่า "Do You Want to Build a Snowman?"
เกม TimeSplitters มีตัวละครตุ๊กตาหิมะที่ผู้เล่นสามารถเลือกบังคับได้
ซีรีส์เกมส์เคอร์บี้มีการปรากฏตัวของฝั่งตัวร้ายซึ่งเป็นตุ๊กตาหิมะชื่อว่า Chilly
ยูนิโคด

ยูนิโคดของตุ๊กตาหิมะคือ « snow man » is U+2603 (☃).
หรือ « snowman without snow » is U+26C4 (⛄).
บรรณาณุกรม

Bob Eckstein, The History of the Snowman: From the Ice Age to the Flea Market (2007)
Scottie Davis, Snow Day, A Photographic Journal of the Best Snowmen (2004)
Sandy Kinnee, Lost Origins of the Snowman: Bloodless Sacrifice (2012)
แหล่งข้อมูลอื่น

Christmas arts and crafts ที่เว็บไซต์ Curlie
ภาพของตุ๊กตาหิมะที่เป็นที่รู้จักของแมรี ดิลล์วินใน ค.ศ. 1853
ตุ๊กตาหิมะขนาดใหญ่
ภาพการ์ตูนของมนุษย์หิมะซึ่งถูกล้อมด้วยเด็ก ๆ ใน ค.ศ. 1867
ต้องการอ้างอิง

ภาพผลการแสดงของแม่แบบต้องการอ้างอิงในวิกิพีเดียภาษาอังกฤษ
"ต้องการอ้างอิง" (อังกฤษ: Citation needed) เป็นแท็กที่เพิ่มโดยผู้แก้ไขวิกิพีเดียเพื่อติดบนประโยคในบทความที่ต้องการอ้างอิง ประโยคนี้มีจุดมุ่งหมายเกี่ยวกับกฎของ การตรวจสอบได้ และ ไม่ใช่งานค้นคว้าต้นฉบับ ในวิกิพีเดีย และได้กลายเป็นอินเทอร์เน็ตมีมโดยทั่วไป ในวิกิพีเดีย จะแสดงผลเป็นแบบนี้: [ต้องการอ้างอิง]
การใช้ในวิกิพีเดีย

ตามนโยบายของวิกิพีเดีย ผู้แก้ไขควรใส่อ้างอิงในบทความ เพื่อยืนยันความถูกต้องและเป็นกลาง และหลีกเลี่ยงงานต้นฉบับ ในเดือนมิถุนายน ค.ศ. 2005 คริส เชอร์ล็อก (Chris Sherlock) ผู้แก้ไขในวิกิพีเดียที่อยู่ในชื่อผู้ใช้ Ta bu shi da yu สร้างแม่แบบ "ต้องการอ้างอิง" ขึ้น เพื่อตั้งบนประโยคที่ไม่มีอ้างอิงและต้องการให้มีการพิสูจน์ยืนยันได้
การใช้นอกวิกิพีเดีย

ในปีค.ศ. 2007 ทางเว็บคอมมิก xkcd ได้เผยแพร่คอมมิกที่มีชื่อว่า "Wikipedian Protester" ในภาพนั้น มีกลุ่มคนฟังคำพูดของนักการเมือง และมีผู้ประท้วงชูป้ายที่เขียนว่า "[ต้องการอ้างอิง]" ตามภาพลักษณ์ของวิกิพีเดียที่มีไฮเปอร์ลิงก์ภายในสีน้ำเงิน นี่เป็นตัวอย่างแรกที่มีการใช้นอกวิกิพีเดีย ซึ่งทำให้เกิดมีมบน "explain xkcd" วิกิ โดยมีการแปะแท็ก "ต้องการอ้างอิง" บนประโยคที่ดูน่าสงสัย แรนดัลล์ มันโร (Randall Munroe) ผู้สร้าง xkcd ได้ใช้ "[ต้องการอ้างอิง]" ในบล็อกของเขาว่า What If? และต่อมาในหนังสือที่มีการรวบรวมข้อมูลทั้งบล็อก
ในปีค.ศ. 2008 แม็ตต์ เมคต์ลีย์ (Matt Mechtley) ผลิตสติกเกอร์ "[ต้องการอ้างอิง]" ให้ผู้คนแปะบนโฆษณา โดยกราฟฟิตีประเภทนี้ถูกเรียกเป็น "วิกิฟฟิตี" (wikiffiti) กลายเป็นอินเทอร์เน็ตมีมอย่างรวดเร็ว "[ต้องการอ้างอิง]" ไม่ได้ปรากฏแค่บิลบอร์ดเท่านั้น แต่ยังปรากฏบนภาพคุโซะ เช่น ภาพของจอร์จ ดับเบิลยู. บุชในการกล่าวคำปราศรัยภารกิจประสบความสำเร็จ (Mission Accomplished speech) มีการแปะ "[ต้องการอ้างอิง]" บนแบนเนอร์ "mission accomplished"
ในปีค.ศ. 2010 จอน สจวตกับสตีเฟน โคลแบร์ เจ้าภาพรายการโทรทัศน์อเมริกัน เข้าร่วมกลุ่มแรลลีทูรีสตอร์แซนิตีแอนด์/ออร์เฟียร์ (Rally to Restore Sanity and/or Fear) ที่เนชันแนล มอลล์ในวอชิงตัน ดี.ซี. "ผู้ประท้วง" บางคนถือป้ายที่เขียนว่า "[ต้องการอ้างอิง]"
ในปีค.ศ. 2011 คาร์ล-ธีโอดอร์ ซู กุตเทินแบร์ค (Karl-Theodor zu Guttenberg) รัฐมนตรีกระทรวงกลาโหมเยอรมัน เผชิญข้อกล่าวหาว่า เขาลอกเลียนวรรณกรรมประเภทวิทยานิพนธ์ในระดับปริญญาเอก ผู้ประท้วงชูป้าย "[ต้องการอ้างอิง]" เพื่อมุ่งความสนใจว่ามีอรรถาธิบายหลายอันในวิทยานิพนธ์ของเขาที่ไม่มีแหล่งอ้างอิง
ระหว่างปีค.ศ. 2014 ถึง 2018 ทอม สก็อตต์ ผู้สร้างจากยูทูบ นำเสนอรายการถกเถียงปัญหาที่มีชื่อว่า "Citation Needed" พร้อมกับกลุ่ม Technical Difficulties
คอมมิกของ xkcd ที่มีผู้ประท้วงชูป้าย "[ต้องการอ้างอิง]"
"ผู้ประท้วง" ในงานแรลลีทูรีสตอร์แซนิตีแอนด์/ออร์เฟียร์, ค.ศ. 2010
เดชไอ้เปีย

| เดชไอ้เปีย |
| --- | --- |
เขียนบท: จางเชอะ
อำนวยการสร้าง: รัน รัน ชอว์
นักแสดงนำ: เดวิด เจียง   ตี้หลุง   เฉิงกวงไถ้   ลี่ชิง
บริษัทผู้สร้าง: ชอว์บราเดอร์ส 
วันฉาย: 24 กุมภาพันธ์ 2516
ประเทศ:  ฮ่องกง
ภาษา: จีน
เดชไอ้เปีย (อังกฤษ: Blood Brothers) ภาพยนตร์จีน แนวกำลังภายในจาก ชอว์บราเดอร์ส โดยฝีมือการกำกับของ จางเชอะ ออกฉายครั้งแรกเมื่อวันที่ 24 กุมภาพันธ์ 2516 นำแสดงโดย เดวิด เจียง ตี้หลุง และ เฉิงกวงไถ้
โดยภาพยนตร์เรื่องนี้ดัดแปลงจากเรื่องจริงในประวัติศาสตร์สมัย ราชวงศ์ชิง โดยเล่าถึงคดีฆาตกรรม 1 ใน 4 คดีที่ดังที่สุดในสมัยราชวงศ์ชิง
และภาพยนตร์เรื่องนี้ทำให้ ตี้หลุง ได้รับรางวัล ม้าทองคำ จากเทศกาลภาพยนตร์ฮ่องกงส่วน เดวิด เจียง รับรางวัลนักแสดงนำชายยอดเยี่ยมจากเทศกาลเดียวกัน
นักแสดง

เดวิด เจียง - จางเหวินเสียง
ตี้หลุง - หม่าซิงอี๋
เฉิงกวงไถ้
ลี่ชิง
เดซีเบลล์

| "เดซีเบลล์ (ไบซีเคิลบิลต์ฟอร์ทู)" |
| --- | --- |

เพลง
วางจำหน่าย: ค.ศ. 1892
แนวเพลง: Music hall, standard
ผู้ประพันธ์เพลง: แฮร์รี เดเคอร์
"เดซีเบลล์ (ไบซีเคิลบิลต์ฟอร์ทู)" (อังกฤษ: Daisy Bell (Bicycle Built for Two)) เป็นเพลงที่แต่งขึ้นใน ค.ศ. 1892 โดยแฮร์รี เดเคอร์ นักเขียนเพลงชาวอังกฤษ ที่มีท่อนคอรัสที่มีชื่อเสียงว่า "Daisy, Daisy / Give me your answer, do. / I'm half crazy / all for the love of you" ซึ่งจบลงด้วยคำว่า "a bicycle built for two" กล่าวกันว่าเพลงนี้ได้รับแรงบันดาลใจจากเดซี เรวิลล์ เคาน์ติสแห่งวอร์ริก หนึ่งในนายหญิงหลายพระองค์ของสมเด็จพระเจ้าเอ็ดเวิร์ดที่ 7 แห่งสหราชอาณาจักร เพลงนี้เป็นเพลงแรกที่ร้องโดยการสังเคราะห์เสียงพูดจากคอมพิวเตอร์ใน ค.ศ. 1961 และมีการกล่าวถึงในภาพยนตร์เรื่อง 2001 จอมจักรวาล (1968)